pythainlp/thaigov-v2-corpus-22032023 huggingface dataset:
วันพฤหัสบดีที่ 16 กุมภาพันธ์ 2566
16/02/2566
รองเลขาธิการนายกรัฐมนตรีฝ่ายการเมือง นายอนุชา ฯ พบหารือเอกอัครราชทูตแห่งสมาพันธรัฐสวิสประจำประเทศไทย กระชับความร่วมมือ ด้านสิ่งแวดล้อม เกษตรกรรม และการต่างประเทศเพื่อประชาชน
รองเลขาธิการนายกรัฐมนตรีฝ่ายการเมือง นายอนุชา ฯ พบหารือเอกอัครราชทูตแห่งสมาพันธรัฐสวิสประจำประเทศไทย กระชับความร่วมมือ ด้านสิ่งแวดล้อม เกษตรกรรม และการต่างประเทศเพื่อประชาชน
วันนี้ (16 กุมภาพันธ์ 2566) เวลา 11.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายเปโดร สวาห์เลน (H.E. Mr. Pedro Zwahlen) เอกอัครราชทูตแห่งสมาพันธรัฐสวิสประจำประเทศไทย พบหารือนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี โดยทั้งสองฝ่ายได้หารือในประเด็นที่เป็นที่สนใจและเป็นประโยชน์ร่วมกัน ดังนี้
ปัญหาฝุ่นละอองขนาดเล็ก (pm 2.5) และการเปลี่ยนแปลงสภาพภูมิอากาศ และภาวะโลกร้อนที่ไทย สมาพันธรัฐสวิส และประชาคมโลกต้องเผชิญเหมือนกัน ซึ่งรัฐบาลของทั้งสองประเทศได้ลงนามข้อตกลงการดำเนินงานภายใต้ความตกลงปารีสร่วมกัน โดยเป็นการลงนามข้อตกลงถ่ายโอนคาร์บอนเครดิตร่วมกันเป็นคู่แรกของโลก และเป็นการเปิดโอกาสให้ทั้งสองประเทศดำเนินความร่วมมือภายใต้ความตกลงปารีส ข้อ 6.2 เพื่อจัดทำกรอบความร่วมมือโดยสมัครใจสำหรับการถ่ายโอนผลการลดก๊าซเรือนกระจกระหว่างประเทศ ซึ่ง “รถบัสไฟฟ้า” ถือเป็นความร่วมมือที่เป็นรูปธรรม และเปิดให้ภาคเอกชนเข้ามามีส่วนร่วมด้วย โดยทั้งสองฝ่ายยินดีเป็นอย่างยิ่งที่ความตกลงดังกล่าวดำเนินการจนเห็นผลเป็นรูปธรรม และพร้อมกระชับความร่วมมือ และเดินหน้าโครงการใหม่ๆ ในอนาคต ซึ่งรองเลขาธิการนายกรัฐมนตรีฯ ยินดีและพร้อมผลักดันเรื่องนี้เพิ่มเติมอย่างต่อเนื่อง เพื่อมุ่งสู่เป้าหมายการลดก๊าซเรือนกระจกภายในปี 2030 ในขณะที่เอกอัครราชทูตสมาพันธรัฐสวิส ฯ เห็นว่า ความร่วมมือดังกล่าวจะก่อให้เกิดประโยชน์กับทั้งสองฝ่าย โดยไทยจะได้รับความรู้การถ่ายทอดเทคโนโลยี รวมถึงได้รับประโยชน์จากการลงทุน เพื่อมุ่งสู่การเป็นศูนย์กลางการผลิตรถยนต์ไฟฟ้า และแบตเตอร์รี่
ทั้งนี้ เอกอัครราชทูตสมาพันธรัฐสวิส ฯ ยังได้นำเสนอโครงการความร่วมมือด้านการเกษตรแบบใหม่ลดการปล่อยก๊าซ โดยการใช้เทคโนโลยีเข้ามาช่วยเพื่อตรวจและวัดระดับปริมาณน้ำ เนื่องจากเห็นว่า เกษตรกรรมถือว่ามีความสำคัญต่อประเทศไทย ซึ่งรองเลขาธิการนายกรัฐมนตรีฯ ให้ความสนใจต่อโครงการนี้เป็นอย่างยิ่ง พร้อมขอให้เอกอัครราชทูตฯ หารือกับสำนักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อจักได้กระชับความร่วมมือในเรื่องนี้ ให้เกิดผลเป็นรูปธรรมให้ได้โดยเร็ว ทั้งนี้ สวทช. มีหลายโครงการที่มุ่งขับเคลื่อนเพื่อความยั่งยืน ซึ่งประเทศไทยก็ได้มุ่งผลักดันการตระหนักรู้เกี่ยวกับโมเดลเศรษฐกิจ BCG (Bio-Circular-Green Economy Model) เพื่อความยั่งยืนมาตลอด ซึ่งสอดรับกับเป้าหมายกรุงเทพ (Bangkok goals on BCG Economy)
ในโอกาสนี้ เอกอัครราชทูตสมาพันธรัฐสวิส ฯ ยังได้กล่าวขอบคุณที่รัฐบาลมีมติอนุมัติเปิดสถานกงสุลกิตติมศักดิ์และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี เพื่ออำนวยความสะดวกให้บริการด้านกงสุลแก่ชาวสมาพันธรัฐสวิส ฯ และครอบครัว รวมทั้งเชื่อว่าจะเป็นกลไกพัฒนาความสัมพันธ์ระดับประชาชนและความร่วมมือระหว่างไทยและสมาพันธรัฐสวิส ซึ่งจะก่อให้เกิดประโยชน์ร่วมกันของทั้งสองฝ่าย
วันพฤหัสบดีที่ 16 กุมภาพันธ์ 2566
16/02/2566
ผู้ตรวจสมพลฯ ตรวจเยี่ยมสถานประกอบการผลิตสมุนไพร ต้นแบบการประกอบกิจการที่ดำเนินการตามนโยบาย MIND ใน 4 มิติ
นายสมพล โนดไธสง ผู้ตรวจราชการกระทรวงอุตสาหกรรม ตรวจเยี่ยมสถานประกอบการผลิตสมุนไพร ต้นแบบการประกอบกิจการที่ดำเนินการตามนโยบาย MIND ใน 4 มิติ
เมื่อวันที่ 15 กุมภาพันธ์ 2566 เวลา 13.30 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายพัตทอง กิตติวัฒน์ อุตสาหกรรมจังหวัดปราจีนบุรี และลงพื้นที่ตรวจเยี่ยมสถานประกอบการอุตสาหกรรม บริษัท อุทัยประสิทธิ์ จำกัด จังหวัดปราจีนบุรี ประกอบกิจการผลิตสมุนไพร กลุ่มยาแก้ไข้ กลุ่มยาบำรุงหัวใจและหลอดเลือด กลุ่มยาบำรุงร่างกาย กลุ่มยาเกี่ยวกับระบบทางเดินอาหาร และกลุ่มยาใช้ภายนอก ซึ่งการประกอบกิจการได้ดำเนินการตามนโยบาย MIND ใน 4 มิติ
มิติที่ 1 ความสำเร็จทางธุรกิจ ผลิตและจัดจำหน่ายยาแผนโบราณ ยอดขายผลิตภัณฑ์ต่อเดือน จำนวน 3 ล้านบาท มิติที่ 2 การดูแลสังคมโดยรอบโรงงาน ยกระดับคุณภาพชีวิตความเป็นอยู่ของคนในชุมชน สนับสนุนทุนการศึกษาเพื่อยกระดับคุณภาพชีวิตของเยาวชนในชุมชน เป็นแหล่งเรียนรู้และฝึกงาน มิติที่ 3 การดูแลรักษาสิ่งแวดล้อม ลดขยะ สิ่งปฏิกูล และการบำบัดน้ำเสียก่อนปล่อยสู่สิ่งแวดล้อม ควบคุมคุณภาพเพื่อลดของเสียในกระบวนการผลิต มิติที่ 4 การกระจายรายได้ให้กับประชาชน สร้างรายได้ให้กับชุมชนโดยการจ้างงานบริเวณชุมชนรอบโรงงาน รับซื้อวัตถุดิบสมุนไพรจากโรงงาน รวมทั้งสถานประกอบการดังกล่าวได้รับการสนับสนุนกองทุนพัฒนาเอสเอ็มอีตามแนวประชารัฐ โครงการสินเชื่อ SMEs โตไว ไทยยั่งยืน
ทั้งนี้ ผู้ตรวจสมพลฯ ได้ให้ความรู้เกี่ยวกับการประกอบการและให้กำลังใจในการประกอบการ พร้อมได้เชิญชวนเข้าร่วมโครงการต่างๆ ของกระทรวงอุตสาหกรรมเพื่อประโยชน์แก่ผู้ประกอบการและช่วยเพิ่มศักยภาพให้ธุรกิจ
วันพฤหัสบดีที่ 16 กุมภาพันธ์ 2566
สธ.จับตา “ไวรัสมาร์บวร์ก” ในอิเควทอเรียลกินี แอฟริกากลาง มีอัตราตายสูง ติดต่อทางเลือดและอุจจาระเหมือนอีโบล่า
กระทรวงสาธารณสุข เฝ้าติดตามสถานการณ์การระบาดของโรคติดเชื้อไวรัสมาร์บวร์ก (Marburg virus disease) ซึ่งระบาดในประเทศอิเควทอเรียลกินี (Equatorial Guinea) ในแอฟริกากลาง เป็นครั้งแรก
กระทรวงสาธารณสุข เฝ้าติดตามสถานการณ์การระบาดของโรคติดเชื้อไวรัสมาร์บวร์ก (Marburg virus disease) ซึ่งระบาดในประเทศอิเควทอเรียลกินี (Equatorial Guinea) ในแอฟริกากลางเป็นครั้งแรก ทำให้มีผู้เสียชีวิตแล้ว 9 ราย โดยผู้ป่วยจะมีไข้สูง ปวดศีรษะรุนแรง มีเลือดออกและเสียชีวิตใน 7 วัน ลักษณะของโรคใกล้เคียงกับอีโบล่า
วันนี้ (16 กุมภาพันธ์ 2566) นายแพทย์โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุขได้เฝ้าติดตามสถานการณ์การระบาดของโรคติดเชื้อไวรัสมาร์บวร์ก (Marburg virus disease) ในประเทศอิเควทอเรียลกินี (Equatorial Guinea) ในแอฟริกากลาง ที่ทำให้มีผู้ป่วยเสียชีวิตแล้วอย่างน้อย 9 ราย โดยได้รับรายงานว่า ผู้เสียชีวิตทั้งหมดมีอาการติดเชื้อรุนแรง เป็นไข้และอาเจียนเป็นเลือด และยังมีผู้ป่วยสงสัยอีก 16 ราย ส่วนใหญ่มีอาการไข้ อ่อนเพลีย อาเจียนเป็นเลือดและท้องเสีย โดยหน่วยงานที่เกี่ยวข้องกำลังดำเนินการสอบสวนโรคเพิ่มเติม และองค์การอนามัยโลกได้ส่งทีมผู้เชี่ยวชาญไปสอบสวนโรคในเขตพื้นที่ที่ได้รับผลกระทบ เพื่อติดตามแยกกักผู้สัมผัส และให้การรักษาพยาบาลผู้ป่วยที่แสดงอาการ รวมถึงบริหารสถานการณ์ตอบโต้ภาวะฉุกเฉินเพื่อป้องกันการแพร่ระบาดในวงกว้าง
นายแพทย์โอภาสกล่าวต่อว่า โรคติดเชื้อไวรัสมาร์บวร์ก เป็นโรคที่มีความรุนแรงสูง ประเทศไทยกำหนดให้เป็น 1 ใน 13 โรคติดต่ออันตราย ตามพระราชบัญญัติโรคติดต่อ พ.ศ. 2558 มีอัตราการป่วยเสียชีวิตสูงถึงร้อยละ 88 เป็นไวรัสในสกุลเดียวกับไวรัสอีโบลา คือ Filoviridae ผู้ป่วยจะมีไข้สูง ปวดศีรษะรุนแรง หลายรายมีเลือดออกและอุจจาร่วงอย่างรุนแรง สามารถติดต่อได้ทางเลือดและอุจจาระเช่นเดียวกับไวรัสอีโบลา พบไวรัสในค้างคาวและแพร่เชื้อมาสู่คน นอกจากนี้ ยังติดต่อได้ผ่านการสัมผัสโดยตรงกับเลือดและสารคัดหลั่งจากร่างกายผู้ติดเชื้อ หรือสัมผัสเชื้อไวรัสที่ปนเปื้อนบนพื้นผิววัสดุต่างๆ ปัจจุบันยังไม่มีวัคซีนหรือยาต้านไวรัสที่รักษาโรคติดเชื้อไวรัสมาร์บวร์กได้ จะให้การรักษาเป็นแบบประคับประคองตามอาการ
นายแพทย์ธเรศ กรัษนัยรวิวงค์ อธิบดีกรมควบคุมโรค กล่าวเพิ่มเติมว่า แม้ขณะนี้ประเทศไทยยังไม่พบผู้ป่วยโรคติดเชื้อไวรัสมาร์บวร์ก แต่ปัจจุบันมีการเดินทางจากประเทศต่างๆ มายังประเทศไทยเพิ่มขึ้น กรมควบคุมโรคจะติดตามสถานการณ์อย่างใกล้ชิดจากองค์การอนามัยโลกและหน่วยงานอื่นๆ เพื่อวิเคราะห์และประเมินความเสี่ยงอย่างต่อเนื่อง โดยขณะนี้ยังไม่มีการประกาศห้ามการเดินทาง แต่เน้นมาตรการคัดกรองผู้เดินทางจากประเทศอิเควทอเรียลกินี และประเทศใกล้เคียง ล่าสุดมีรายงานข่าวพบผู้ป่วยสงสัยเพิ่ม 2 รายบริเวณชายแดนประเทศแคเมอรูน ติดกับพื้นที่ระบาดในประเทศอิเควทอเรียลกินี จึงได้เพิ่มระดับการเตรียมความพร้อมระบบการเฝ้าระวังและคัดกรองที่ด่านควบคุมโรคติดต่อระหว่างประเทศทุกแห่ง ตลอดจนแจ้งสถานบริการสาธารณสุขทั่วประเทศ
หากพบผู้ป่วยสงสัยให้เก็บตัวอย่างส่งตรวจยืนยันทางห้องปฏิบัติการและรายงานผู้ป่วยที่สงสัยภายใน 3 ชั่วโมง และหากประชาชนพบผู้ที่สงสัยโรคติดเชื้อไวรัสมาร์บวร์ก ให้แจ้งเจ้าพนักงานควบคุมโรคติดต่อที่สำนักงานสาธารณสุขจังหวัดหรือโรงพยาบาลสังกัดกระทรวงสาธารณสุข ทั้งนี้ สามารถสอบถามข้อมูลเพิ่มเติมได้ที่สายด่วนกรมควบคุมโรค หมายเลข 1422
************************************** 16 กุมภาพันธ์ 2566
วันพฤหัสบดีที่ 16 กุมภาพันธ์ 2566
16/02/2566
“นายกฯ” มอบ “ธนกร” ลงพื้นที่ จ. ราชบุรี ส่งเสริมเศรษฐกิจฐานราก ติดตามการแก้ปัญหาสถานการณ์น้ำ รับฟังปัญหา บูรณาการหน่วยงานเชิงรุก
“นายกฯ” มอบ “ธนกร” ลงพื้นที่ จ. ราชบุรี ส่งเสริมเศรษฐกิจฐานราก ติดตามการแก้ปัญหาสถานการณ์น้ำ รับฟังปัญหา บูรณาการหน่วยงานเชิงรุก
วันนี้ (16 ก.พ.66) นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตนลงพื้นที่ตรวจราชการ ณ จ. ราชบุรี ในวันพรุ่งนี้ (17 กุมภาพันธ์ 2566) โดยในช่วงเช้า รัฐมนตรีประจำสำนักนายกรัฐมนตรีจะเดินทางไปยัง ศาลากลาง จ.ราชบุรี เพื่อรับฟังรายงานสรุปจากส่วนราชการที่เกี่ยวข้อง ต่อจากนั้น จะเดินทางไปตรวจราชการโครงการพัฒนาพื้นที่เพื่อส่งเสริมการท่องเที่ยวทางน้ำเชิงประวัติศาสตร์และวัฒนธรรม ณ บริเวณริมเขื่อนวัดช่องลม อ.เมือง จ.ราชบุรี จากนั้นจะเดินทางไปยัง เขื่อนรัฐประชาพัฒนา อ.เมือง จ.ราชบุรี เพื่อติดตามการดำเนินงานโครงการที่เกี่ยวข้องตามผลการประชุมระหว่างนายกรัฐมนตรีกับผู้ว่าราชการจังหวัด ผู้แทนภาคเอกชน และผู้บริหารท้องถิ่น เพื่อขับเคลื่อนการพัฒนากลุ่มจังหวัดภาคกลางตอนล่าง 1 (กาญจนบุรี ราชบุรี และสุพรรณบุรี)
ช่วงบ่าย รัฐมนตรีประจำสำนักนายรัฐมนตรีจะเดินทางไปยัง อุทยานหินเขางู เทศบาลตำบลเขางู อ.เมือง จ.ราชบุรี เพื่อตรวจราชการและติดตามการดำเนินงานโครงการพัฒนาพื้นที่แหล่งท่องเที่ยวธรรมชาติชุมชนอย่างยั่งยืน “อุทยานหินเขางู” พร้อมทั้งพบปะผู้นำส่วนราชการ และภาคประชาชน เพื่อรับฟังสภาพปัญหาและความต้องการของประซาชนในพื้นที่
“การลงพื้นที่ จ.ราชบุรี ในครั้งนี้ ท่านนายกฯ มอบหมายให้ติดตามความคืบหน้าในหลายๆประเด็นอาทิ แนวทางการส่งเสริมการท่องเที่ยวเพื่อการเชื่อมโยงกับการเสริมสร้างเศรษฐกิจฐานราก การแก้ปัญหาสถานการณ์น้ำทั้งน้ำท่วม ภัยแล้ง ซึ่งรัฐบาล แนวทางการส่งเสริมพัฒนาตาม BCG Model ตลอดจน การขับเคลื่อนเกษตรมูลค่าสูง เพื่อส่งเสริมให้เกษตรกรในพื้นที่มีรายได้ที่สูงขึ้น ซึ่งรัฐบาลมุ่งส่งเสริมและพัฒนาการเกษตรสีเขียวแบบครบวงจรสู่เมืองอาหารปลอดภัยอย่างมั่นคงและยั่งยืน พร้อมสร้างมูลค่าเพิ่มจากการท่องเที่ยวและบริการวิถีใหม่อย่างมีคุณภาพบนฐานอัตลักษณ์ชุมชนเชิงสร้างสรรค์ ซึ่งรัฐบาล ตั้งเป้าหมายการพัฒนา จังหวัดราชบุรี พ.ศ. 2566-2570 ให้เป็น เมืองเกษตรสีเขียว เศรษฐกิจเข้มแข็ง สังคมคุณภาพ” นายธนกร กล่าว
--------------------
วันพฤหัสบดีที่ 16 กุมภาพันธ์ 2566
16/02/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 ก.พ. 66 จังหวัดกาฬสินธุ์
กยศ.เชิญชวนผู้กู้ยืมที่เป็นข้าราชการครูและบุคลากรทางการศึกษาร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18 - 19 ก.พ.2566 นี้ ณ ห้องประชุมนิลปัทม์ โรงเรียนกมลาไสย กมลาไสย จ.กาฬสินธุ์
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คำแนะนำในการวางแผนการออมการลงทุน วันที่ 18 - 19 กุมภาพันธ์ 2566 นี้ ณ ห้องประชุมนิลปัทม์ โรงเรียนกมลาไสย อำเภอกมลาไสย จังหวัดกาฬสินธุ์
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมออกบูธภายในงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า ซึ่งจัดโดยกระทรวงศึกษาธิการและพันธมิตร กลุ่มสถาบันการเงินต่างๆ ระหว่างวันที่ 18 - 19 กุมภาพันธ์ 2566 เวลา 08.30 - 17.00 ณ ห้องประชุมนิลปัทม์ โรงเรียนกมลาไสย อำเภอกมลาไสย จังหวัดกาฬสินธุ์ เพื่อเป็นการเปิดโอกาสให้ลูกหนี้กลุ่มข้าราชการครูหรือบุคลากรทางการศึกษาได้มีโอกาสในการเจรจาแก้ไขปัญหาหนี้ร่วมกันระหว่างเจ้าหนี้และลูกหนี้ ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคำปรึกษาการชำระหนี้ได้ที่บูธ กยศ.” ผู้จัดการกองทุนฯ กล่าวในที่สุด
วันพุธที่ 15 กุมภาพันธ์ 2566
15/02/2566
​89-day no-burning rule to be put in place to curb haze and wildfire
​89-day no-burning rule to be put in place to curb haze and wildfire
February 15, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has closely followed up on haze and wildfire situation with great concern over PM2.5 particulates that may harm people’s health.
With the increasingly severe situation of wildfire in many areas as a result of drought, forest burning and exploitation, wildfire smoke spreads all over and produces fine particulate matter of PM2.5 that jeopardizes people’s health.
The Prime Minister ordered all concerned agencies to discuss and come up with responses and preventive measures. They are instructed to conduct after action review on wildfire situation according to different perspectives of each agency in a bid to prevent the damage of widespread wildfire to the environment, agricultural areas, and people’s properties, as well as to curb the rise of PM2.5 in the air. The Prime Minister ordered for the implementation of any measure possible to keep wildfire under control, and seek cooperation from all concerned localities to observe 89-day no-burning (of all kinds) rule during February 1 and April 30, 2023. Those who violate the rule will be penalized. Concerned agencies are also urged to work proactively to create public awareness. If the situation is not better, plan adjustment will be necessary to beef up related measures.
วันพฤหัสบดีที่ 16 กุมภาพันธ์ 2566
กรมเจ้าท่า เตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
...
กรมเจ้าท่า เตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานประชุมเตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS) เพื่อให้ประเทศไทยได้ประโยชน์สูงสุดในการเตรียมความพร้อมรับการตรวจประเมิน โดยมีผู้แทนจากหน่วยงานที่เกี่ยวข้องเข้าร่วมประชุม เมื่อวันที่ 15 กุมภาพันธ์ 2566
ประเทศไทยในฐานะสมาชิกขององค์การทางทะเลระหว่างประเทศ (International Maritime Organization : IMO) มีพันธกรณีต้องรับการตรวจประเมินจาก IMO ในอนุสัญญาที่ประเทศไทยเข้าเป็นภาคี จำนวน 6 ฉบับ ประกอบด้วย อนุสัญญา SOLAS อนุสัญญา MARPOL (เฉพาะภาคผนวกที่ 1 และ 2) อนุสัญญา LOADLINE อนุสัญญา TONNAGE อนุสัญญา CORLEG และอนุสัญญา STCW ให้เป็นไปตามประมวลข้อบังคับว่าด้วยการอนุวัติการตรวจตราสารขององค์การทางทะเลระหว่างประเทศ (IMO Instruments Implementation Code : III Code) ประกอบด้วย ประเด็นโดยรวม (Common Area) รัฐเจ้าของธง (Flag State Implementation) รัฐชายฝั่ง (Coastal State Implementation) และรัฐเจ้าของท่าเรือ (Port State Implementation) โดยมีกำหนดรับการตรวจประเมินจาก IMO ระหว่างวันที่ 20 – 27 กุมภาพันธ์ 2566
สำหรับหน่วยงานที่มีภารกิจสำคัญในการกำกับ ดูแลความปลอดภัยของการเดินเรือ การขนส่งทางทะเลและการปกป้องคุ้มครองสิ่งแวดล้อมทางทะเล ซึ่งอยู่ในขอบเขตของการตรวจประเมิน จำนวน 16 หน่วยงาน ได้แก่ กระทรวงคมนาคม กระทรวงการต่างประเทศ กระทรวงดิจิทัลเพื่อเศรษฐกิจและสังคม ศูนย์อำนวยการรักษาผลประโยชน์ของชาติทางทะเล กองทัพเรือ สำนักงานคณะกรรมการกฤษฎีกา สำนักงาน กสทช. สำนักงบประมาณ สำนักงานคณะกรรมการค้นหาและช่วยเหลืออากาศยานและเรือที่ประสบภัย กรมเจ้าท่า กรมทรัพยากรทางทะเลและชายฝั่ง กรมอุตุนิยมวิทยา กรมควบคุมมลพิษ กรมโรงงานอุตสาหกรรม กรมป้องกันและบรรเทาสาธารณภัย และกรมอุทกศาสตร์ กองทัพเรือ ซึ่งหน่วยงานทั้งหมดได้รับทราบกำหนดการตรวจประเมินและเตรียมความพร้อมรับการตรวจอย่างต่อเนื่อง โดยประเด็นการตรวจประเมินประกอบด้วย การจัดทำกลยุทธ์ระดับประเทศในการขับเคลื่อนการดำเนินการให้เป็นไปตามแผนและเป้าหมายที่กำหนด การกำกับดูแลการดำเนินการโดยคณะกรรมการแห่งชาติ เพื่อประสานงานกับ IMO การลงนามบันทึกความร่วมมือแลกเปลี่ยนและเชื่อมโยงข้อมูลด้านอุตุนิยมวิทยา การฝึกอบกรมให้กับเรือไทยเพื่อเพิ่มขีดความสามารถในการเก็บข้อมูลตรวจอากาศทางทะเล การขยายสถานี Navtex เพื่อให้บริการข่าวสารด้านการเดินเรือ จังหวัดสุราษฎร์ธานี ครอบคลุมพื้นที่ชายฝั่งทะเลอั่วไทยและอันดามัน การฝึกซ้อมการค้นหาและช่วยเหลืออากาศยานประสบภัย การตั้งสำนักงานสืบสวนอุบัติเหตุทางน้ำ เพื่อให้การสอบสวนอุบัติเหตุทางน้ำเป็นอิสระ และการตั้งกลุ่มมาตรฐานความปลอดภัยสินค้าและสินค้าอันตราย เพื่อกำหนดการกำกับ ดูแลความปลอดภัยระหว่างการขนส่งสินค้าทางเรือ
วันพฤหัสบดีที่ 16 กุมภาพันธ์ 2566
16/02/2566
​นายกรัฐมนตรีขอบคุณทีม USAR  Thailand เป็นตัวแทนคนไทยร่วมนานาชาติร่วมปฏิบัติการช่วยผู้ประสบภัยแผ่นดินไหวในตุรกี ล่าสุดสิ้นสุดภารกิจเดินทางกลับถึงไทย  18 ก.พ.นี้
​นายกรัฐมนตรีขอบคุณทีม USAR  Thailand เป็นตัวแทนคนไทยร่วมนานาชาติร่วมปฏิบัติการช่วยผู้ประสบภัยแผ่นดินไหวในตุรกี ล่าสุดสิ้นสุดภารกิจเดินทางกลับถึงไทย  18 ก.พ.นี้
วันที่ 16 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้รับทราบรายงานการสิ้นสุดภารกิจเข้าร่วมค้นหาผู้รอดชีวิตจากเหตุการแผ่นดินไหวในประเทศตุรกี ของชุดค้นหาและกู้ภัยในเมืองแห่งชาติ (Urban Search and Rescue) หรือทีม USAR Thailand เช่นเดียวกับทีมกู้ภัยนานาชาติ ตามการปรับแผนการช่วยเหลือผู้ประสบภัย และจะเดินทางกลับถึงประเทศไทยในวันที่ 18 ก.พ. 66 นี้
นายกรัฐมนตรีได้ชื่นชมพร้อมกับแสดงความขอบคุณทีม USAR Thailand ซึ่งประกอบด้วยบุคลากรเจ้าหน้าที่ 42 คน และสุนัขกู้ภัย 2 ตัว ที่เป็นตัวแทนคนไทยในการเข้าร่วมกับนานาชาติปฏิบัติภารกิจเพื่อมนุษยธรรมอย่างกล้าหาญ ซึ่งนอกจากจะเป็นความภูมิใจของคนไทยแล้ว การเข้าร่วมภารกิจครั้งยังเป็นโอกาสที่เจ้าหน้าที่จะได้ถอดบทเรียนการให้ความช่วยเหลือกู้ภัยในเหตุภัยพิบัติขนาดใหญ่ เพื่อเป็นองค์ความรู้ด้านการช่วยเหลือในภาวะภัยพิบัติของไทยต่อไป
น.ส.ไตรศุลี กล่าวว่า ทีม USAR Thailand ได้เดินออกทางเพื่อเข้าร่วมการค้นหาผู้รอดชีวิตในภารกิจชื่อ Thailand for Türkiye เมื่อวันที่ 9 ก.พ. 66 ที่ผ่านมา ก่อนจะได้ยุติภารกิจเช่นเดียวกับทีมกู้ภัยจากนานาชาติ เนื่องจากรัฐบาลประเทศผู้ประสบภัยได้ปรับแผนจากการค้นหาผู้รอดชีวิตไปสู่การให้ความช่วยเหลือผู้รอดชีวิตที่ขณะนี้ได้เป็นผู้ไร้ที่อยู่อาศัยจำนวนมาก ซึ่งนายกรัฐมนตรีย้ำถึงแนวทางของประเทศไทยที่จะให้ความร่วมมือในการให้ความช่วยเหลือประเทศผู้ประสบภัยตามกรอบที่นานาชาติกำหนดให้ความช่วยเหลือต่อไป
ทั้งนี้ ทีม USAR Thailand มีกำหนดเดินทางถึงท่าอากาศยานสุวรรณภูมิ โดยสายการบิน Turkish Airlines เที่ยวบิน TK64 ในเวลา 10.10 น. ของวันที่ 18 ก.พ. 66
วันพฤหัสบดีที่ 16 กุมภาพันธ์ 2566
16/02/2566
รปอ.ณัฏฐิญาฯ ร่วมประชุมหารือคณะกรรมการอำนวยการศูนย์ราชการสะดวก ครั้งที่ 1/2566
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมประชุมหารือคณะกรรมการอำนวยการศูนย์ราชการสะดวก ครั้งที่ 1/2566
เมื่อวันที่ 15 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เข้าร่วมการประชุมคณะกรรมการอำนวยการศูนย์ราชการสะดวก ครั้งที่ 1/2566 โดยมี นายธีระพงษ์ วงศ์ศิวะวิลาส ปลัดสำนักนายกรัฐมนตรี เป็นประธาน และผู้แทนหน่วยงานที่เกี่ยวข้องเข้าร่วมการประชุม ผ่านระบบการประชุมทางไกล (Video Conference) เพื่อพิจารณาการแต่งตั้งคณะอนุกรรมการตรวจประเมินมาตรฐานศูนย์ราชการสะดวก จำนวน 10 คณะ ประจำปี พ.ศ. 2566 และแนวทางการประเมินความพึงพอใจของผู้รับบริการและการประชาสัมพันธ์เชิงรุกผ่านระบบออนไลน์
ทั้งนี้ ที่ประชุมได้เสนอระเบียบวาระเพื่อทราบ ได้แก่ การจัดพิธีมอบโล่และตรารับรองมาตรฐานการให้บริการของศูนย์ราชการสะดวก (มาตรฐาน GECC) ประจำปี พ.ศ. 2565 การปรับปรุงหลักเกณฑ์มาตรฐานการให้บริการของศูนย์ราชการสะดวก ประจำปี พ.ศ. 2566 การประชุมชี้แจงทำความเข้าใจหลักเกณฑ์มาตรฐานศูนย์ราชการสะดวก (มาตรฐาน GECC) ประจำปีงบประมาณ พ.ศ. 2566 และการจัดประชุมเชิงปฏิบัติการเพื่อศึกษาต้นแบบศูนย์ราชการสะดวก (Government Easy Contact Center : GECC) ด้านการพัฒนาเศรษฐกิจและสังคม โดยการประชุมดังกล่าว มีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายดุสิต อนันตรักษ์ ผู้อำนวยการศูนย์เทคโนโลยีสารสนเทศ และเจ้าหน้าที่สำนักงานปลัดกระทรวงอุตสาหกรรม เข้าร่วมการประชุมด้วย ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันพฤหัสบดีที่ 16 กุมภาพันธ์ 2566
สถาบันการบินพลเรือน จัดพิธีมอบประกาศนียบัตรหลักสูตร หลักสูตร FOO (R) รุ่นที่ 8
...
สบพ. จัดพิธีมอบประกาศนียบัตรหลักสูตร หลักสูตร FOO (R) รุ่นที่ 8
นางสาวภัคณัฏฐ์ มากช่วย ผู้ว่าการสถาบันการบินพลเรือน กระทรวงคมนาคม เป็นประธานในพิธีมอบประกาศนียบัตรหลักสูตร FOO (R) รุ่นที่ 8 พร้อมด้วยผู้บริหาร คณาจารย์ร่วมแสดงความยินดี ซึ่งดำเนินการฝึกอบรมระหว่างวันที่ 10 กุมภาพันธ์ ถึงวันที่ 16 กุมภาพันธ์ 2566 โดยมีผู้เข้ารับการฝึกอบรมรวมทั้งสิ้น จำนวน 38 คน เป็นทุนจากประเทศเนปาล ภูฏาน และกัมพูชา เมื่อวันที่ 16 กุมภาพันธ์ 2565 ณ สบพ. กรุงเทพฯ
วันพฤหัสบดีที่ 16 กุมภาพันธ์ 2566
นายสรพงศ์ ไพฑูรย์พงษ์ รักษาการอธิบดีกรมเจ้าท่า เป็นประธานการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเลฯ
ครั้งที่ 3/2566
กองกำกับการพาณิชยนาวี จัดประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไข ท้ายใบอนุญาตประกอบกิจการท่าเรือเดินทะเลฯ ครั้งที่ 3/2566
วันที่ 15 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เป็นประธานการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเลฯ และการพิจารณาอนุญาตให้ผู้ประกอบการขนส่งทางทะเลซึ่งถือกรรมสิทธิ์เรือไทยเช่าและใช้เรืออื่นที่มิใช่เรือไทยในการขนส่งทางทะเล ครั้งที่ 3/2566 พร้อมด้วย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ณ ห้องประชุมชั้น 10 อาคาร 162 ปี กรมเจ้าท่า โดยมีนางน้ำทิพ เอกนิพิฐสริ ผู้อำนวยการกองกำกับการพาณิชยนาวี เป็นอนุกรรมการและเลขานุการ ตามคำสั่งกระทรวงคมนาคม ที่ 302/2564 ลงวันที่ 12 พฤษภาคม 2564 เรื่อง แต่งตั้งคณะอนุกรรมการกลั่นกรองและพิจารณาอนุญาตการต่ออายุ และการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเล และการพิจารณาอนุญาตให้ผู้ประกอบการขนส่งทางทะเล ซึ่งถือกรรมสิทธิ์เรือไทยเช่าและใช้เรืออื่นที่มิใช่เรือไทยในการขนส่งทางทะเล
โดยการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเล ฯ และการพิจารณาอนุญาตให้ผู้ประกอบการขนส่งทางทะเลซึ่งถือกรรมสิทธิ์เรือไทย เช่าและใช้เรืออื่นที่มีใช่เรือไทยในการขนส่งทางทะเล ที่ประชุมฯได้ร่วมกันพิจารณาการขออนุญาตประกอบกิจการท่าเรือเดินทะเล ตามประกาศของคณะปฏิวัติ ฉบับที่ 58 จำนวน 1 ราย คือ บริษัท ปตท. น้ำมันและการค้าปลีก จำกัด (มหาชน) จังหวัดภูเก็ต รวมถึงร่วมพิจารณาการขอต่อใบอนุญาตให้ประกอบกิจการท่าเรือเดินทะเลตามประกาศของคณะปฏิวัติ ฉบับที่ 58 จำนวน 10 ราย เพื่อควบคุมและกำกับดูแลกิจการท่าเรือเดินทะเลขนาดใหญ่ ให้เป็นไปด้วยความเหมาะสมสอดคล้องกับนโยบายการพัฒนาพาณิชยนาวีของประเทศ
ทั้งนี้ รักษาการอธิบดีกรมเจ้าท่า ได้สั่งการให้พิจารณาเพิ่มเติมเงื่อนไขท้ายใบอนุญาตฯ เกี่ยวกับกรมธรรม์ประกันภัย หนังสือรับรองการตรวจสภาพท่า และหนังสือรับรองการปฏิบัติของท่าเรือเพื่อการรักษาความปลอดภัย (ISPS Code) โดยให้ผู้รับอนุญาตต้องเอาประกันภัยความรับผิดที่เกี่ยวกับการประกอบการกิจการท่าเรือ โดยขณะประกอบการกรมธรรม์ประกันภัยจะต้องมีผลและสามารถนำมาใช้บังคับกรณีเกิดความเสียหายในการประกอบกิจการและให้ใบอนุญาตนี้สิ้นผล หากปรากฏว่ากรมธรรม์ประกันภัยหมดอายุ และท่าเรือที่ได้รับอนุญาตจะต้องมีหนังสือรับรองการตรวจสภาพท่าและหนังสือรับรองการปฏิบัติของท่าเรือเพื่อการรักษาความปลอดภัย (ISPS Code) ที่มีอายุตลอดเวลาที่ได้รับอนุญาต
วันพฤหัสบดีที่ 16 กุมภาพันธ์ 2566
16/02/2566
ผู้ตรวจสมพลฯ ลงพื้นที่ปราจีนบุรี ตรวจราชการรอบ 1 เน้นย้ำการดำเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
ผู้ตรวจสมพลฯ ลงพื้นที่ปราจีนบุรี ตรวจราชการรอบ 1 เน้นย้ำการดำเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน”
เมื่อวันที่ 15 กุมภาพันธ์ 2566 เวลา 09.30 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ปราจีนบุรี ตรวจราชการกรณีปกติ รอบที่ 1 ประจำปีงบประมาณ พ.ศ. 2566 สอจ. โดยมีนายพัตทอง กิตติวัฒน์ อุตสาหกรรมจังหวัดปราจีนบุรี และเจ้าหน้าที่เข้าร่วมรับการตรวจราชการ และรายงานผลการดำเนินงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญของ อก.
ทั้งนี้ ผู้ตรวจสมพลฯ ได้มอบนโยบายโดยเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ - การรับรองอุตสาหกรรมสีเขียว (GI) เน้นย้ำให้ติดตามเร่งรัดการดำเนินการ รวมทั้งประชาสัมพันธ์ ชี้แจงถึงความสำคัญของการเข้าร่วมโครงการ พร้อมเชิญชวนสมัครเข้าร่วมโครงการฯ หากมีเหตุภาวะฉุกเฉินขอให้ลงพื้นที่และรายงานเบื้องต้นผ่านกลุ่มไลน์ฯ โดยทันทีเพื่อให้ผู้บริหารได้รับทราบข้อมูล การอำนวยความสะดวกในการพิจารณาอนุญาตต่างๆ จะต้องดำเนินการให้อยู่ในกรอบระยะเวลาและอำนาจหน้าที่
นอกจากนี้ยังได้พบปะและรับฟังแนวทางการดำเนินงานและข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดปราจีนบุรี หอการค้าจังหวัดปราจีนบุรี และธนาคารพัฒนาวิสาหกิจขนาดกลางและขนาดย่อมแห่งประเทศไทยอีกด้วย
วันพฤหัสบดีที่ 16 กุมภาพันธ์ 2566
16/02/2566
ผู้ตรวจภาสกรฯ ลงพื้นที่สงขลา ตรวจราชการรอบ 1 เน้นย้ำการทำงานตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน
ผู้ตรวจภาสกรฯ ลงพื้นที่สงขลา ตรวจราชการรอบ 1 เน้นย้ำการทำงานตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ
เมื่อวันที่ 15 กุมภาพันธ์ 2566 นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการในตำแหน่งผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 5 ภาคใต้ฝั่งอ่าวไทย จังหวัดสงขลา ได้ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสำนักงานอุตสาหกรรมจังหวัดฯ โดยมีกลุ่มเป้าหมายประกอบด้วย สำนักงานอุตสาหกรรมจังหวัด สภาอุตสาหกรรมจังหวัด,ผู้จัดการ SME D Bank เขต 27/สาขาหาดใหญ่/สาขาสงขลา, ศูนย์ส่งเสริมอุตสาหกรรมภาคที่ 11 สำนักงานอุตสาหกรรมพื้นฐานและการเหมืองแร่เขต 1 ศูนย์วิจัยและเตือนภัยมลพิษโรงงานภาคใต้ การนิคมอุตสาหกรรมภาคใต้ และเครือข่ายอุตสาหกรรมรักษ์สิ่งแวดล้อมจังหวัด ได้รับทราบผลการดำเนินงานปัญหาอุปสรรค พร้อมทั้งภาพรวมศักยภาพทิศทางการพัฒนาเศรษฐกิจอุตสาหกรรมของจังหวัดฯ จากภาคเอกชน/ภาคประชาชน ซึ่งเป็นศูนย์กลางภาคอุตสาหกรรมภาคใต้
ในการนี้ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) หลังจากนั้นได้ตรวจสอบบ้านพักฯ ซึ่งมีอายุมากกว่า 40 ปี มีความชำรุดเสียหายพอสมควร จึงได้มอบหมายอุตสาหกรรมจังหวัดจัดทำคำของบประมาณเพื่อเสนอซ่อม สร้างบ้านพักฯ ให้เรียบร้อยต่อไป ทั้งนี้ ได้รับความร่วมมือจากอุตสาหกรรมจังหวัดสงขลา นางจันทร์จิรา บางแสน และคณะหน่วยงานร่วมภาครัฐและเอกชนเป็นอย่างดี ซึ่งจะได้รวบรวมข้อมูลรายงานท่านปลัดกระทรวงอุตสาหกรรม เพื่อโปรดทราบและพิจารณาต่อไป
วันพฤหัสบดีที่ 16 กุมภาพันธ์ 2566
16/02/2566
ธ.ก.ส. ปรับขึ้นดอกเบี้ยเงินฝากสูงสุดร้อยละ 0.52 ตั้งแต่ 17 ก.พ. 66 เป็นต้นไป
ธ.ก.ส. ประกาศปรับขึ้นอัตราดอกเบี้ยเงินฝากออมทรัพย์และเงินฝากประจำสูงสุดร้อยละ 0.52 ต่อปี สอดรับกับทิศทางอัตราดอกเบี้ยนโยบายและสนับสนุนการออมให้ลูกค้าได้รับผลตอบแทนที่เพิ่มขึ้น โดยมีผลตั้งแต่วันที่ 17 กุมภาพันธ์ 2566 เป็นต้นไป
ธ.ก.ส. ประกาศปรับขึ้นอัตราดอกเบี้ยเงินฝากออมทรัพย์และเงินฝากประจำสูงสุดร้อยละ 0.52 ต่อปี สอดรับกับทิศทางอัตราดอกเบี้ยนโยบายและสนับสนุนการออมให้ลูกค้าได้รับผลตอบแทนที่เพิ่มขึ้น เพื่อช่วยเพิ่มกำลังซื้อ ลดภาระจากค่าครองชีพที่สูงขึ้น ตามการฟื้นตัวของเศรษฐกิจ โดยมีผลตั้งแต่วันที่ 17 กุมภาพันธ์ 2566 เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบายร้อยละ 0.25 ต่อปี เมื่อวันที่ 25 มกราคม 2566 จากอัตราดอกเบี้ยนโยบายที่ร้อยละ 1.25 ต่อปี มาอยู่ที่ร้อยละ 1.50 ต่อปีในปัจจุบัน ตามการฟื้นตัวของเศรษฐกิจไทย ทั้งด้านการอุปโภค บริโภคและการท่องเที่ยว ซึ่ง ธ.ก.ส. ในฐานะสถาบันการเงินเฉพาะกิจของรัฐที่มีบทบาทในการดูแลภาคการเกษตรและการพัฒนาระบบเศรษฐกิจฐานรากของประเทศให้มีความเข้มแข็ง ได้ปรับขึ้นอัตราดอกเบี้ยเงินฝากสูงสุดร้อยละ 0.52 ต่อปี เพื่อสนับสนุนการออมและทำให้ผู้ฝากได้รับผลตอบแทนที่เพิ่มขึ้นตามทิศทางอัตราดอกเบี้ยในตลาด โดยมีผลตั้งแต่วันที่ 17 กุมภาพันธ์ 2566 เป็นต้นไป หากมีข้อสงสัยเพิ่มเติม สามารถสอบถามได้ที่ ธ.ก.ส. ใกล้บ้านท่านทุกสาขา หรือ Call Center 02 555 0555
วันพฤหัสบดีที่ 16 กุมภาพันธ์ 2566
นราพัฒน์ฯ ผช.รมต.กษ. ส่งเสริมการพัฒนาคุณภาพชีวิตคนพิการทางการเห็นด้านการเกษตร
นราพัฒน์ฯ ผช.รมต.กษ. ส่งเสริมการพัฒนาคุณภาพชีวิตคนพิการทางการเห็นด้านการเกษตร
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ พร้อมด้วย นายสุรเดช สมิเปรม รองปลัดกระทรวงเกษตรและสหกรณ์ และผู้แทนจากกรมประมง กรมปศุสัตว์ กรมส่งเสริมการเกษตร ร่วมประชุมหารือแนวทางการส่งเสริมและพัฒนาคุณภาพชีวิตคนพิการทางการเห็นด้านการเกษตร ร่วมกับนายกสมาคมคนตาบอดไทย เพื่อให้คนพิการทางการเห็นมีส่วนร่วมดำเนินกิจกรรมทางเศรษฐกิจและสังคม โดยมุ่งเน้นการพัฒนา 3 ด้านหลัก ได้แก่ 1) การส่งเสริมและสนับสนุนให้คนพิการทำการเกษตรแบบ “เศรษฐกิจพอเพียง” ในการเลี้ยงสัตว์ เพาะปลูกพืช และเลี้ยงสัตว์น้ำ 2) การส่งเสริมการรวมกลุ่มของคนพิการในรูปแบบสหกรณ์ และ 3) การจัดตั้งศูนย์เรียนรู้ด้านการเกษตรสำหรับคนพิการ
ผู้ช่วยรัฐมนตรีประจำกระทรวงเกษตรและสหกรณ์ เปิดเผยว่า การหารือในวันนี้เป็นจุดเริ่มต้นที่ดีในการให้ความช่วยเหลือในอาชีพเกษตรกรรมและพัฒนาชีวิตให้กับคนพิการด้านการมองเห็น โดยได้มอบหมายให้หน่วยงานที่เกี่ยวข้อง ได้แก่ กรมประมง กรมปศุสัตว์ กรมส่งเสริมการเกษตร และกรมส่งเสริมสหกรณ์ ประสานงานกับทางสมาคมอย่างใกล้ชิดเพื่อขับเคลื่อนโครงการให้เกิดผลเป็นรูปธรรม โดยเฉพาะเรื่องการจัดหาพันธุ์พืช สัตว์ และประมง สำหรับประเด็นเรื่องการจัดตั้งศูนย์เรียนรู้ด้านการเกษตรสำหรับคนพิการ อาจขอให้ทางสมาคมพิจารณาดำเนินการหารือในรายละเอียดเพิ่มเติมร่วมกับกรมส่งเสริมการเกษตร เนื่องจากกระทรวงเกษตรและสหกรณ์มีศูนย์การเรียนรู้ด้านการเกษตรในทุกจังหวัดทั่วประเทศ ซึ่งสามารถบูรณาการความร่วมมือและต่อยอดศูนย์การเรียนรู้สำหรับคนพิการเพิ่มขึ้นด้วย
วันพฤหัสบดีที่ 16 กุมภาพันธ์ 2566
16/02/2566
สรรพสามิตเตือนภัย “มิจฉาชีพ” แอบอ้าง แนะประชาชนสอบถามข้อมูลได้ที่สายด่วนกรมสรรพสามิต 1713
กรมสรรพสามิตเตือนภัยผู้ประกอบการและประชาชนอย่าหลงเชื่อ “มิจฉาชีพ” แอบอ้างเป็นเจ้าหน้าที่รัฐ หลอกลวงหรือรีดไถเงิน แนะตรวจสอบข้อมูลก่อนทุกครั้ง
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า “ขณะนี้ได้มีกลุ่มผู้ไม่หวังดี” หรือ “มิจฉาชีพ” หลอกหลวงประชาชนในหลากหลายรูปแบบเพิ่มเป็นจำนวนมาก โดยเฉพาะในหน่วยงานที่เกี่ยวข้องกับการจัดเก็บภาษี จึงได้มอบนโนบายให้เจ้าหน้าที่กรมสรรพสามิต ช่วยกันเฝ้าระวังและให้ข้อมูลกับพี่น้องประชาชนเพื่อไม่ให้ตกเป็นเหยื่อมิจฉาชีพ
หากผู้ประกอบการหรือประชาชนได้รับการแอบอ้างจากผู้ไม่หวังดีหรือมิจฉาชีพว่าเป็นเจ้าหน้าที่รัฐเข้าจับกุมตรวจค้นในการปฏิบัติงานเจ้าหน้าที่ต้องแสดงตัวโดยต้องแต่งเครื่องแบบกรมสรรพสามิต พร้อมแสดงบัตรข้าราชการในขณะปฏิบัติหน้าที่ และดำเนินการตามขั้นตอนของระเบียบการตรวจค้นทุกประการ และเมื่อจับกุมแล้วต้องทำบันทึกจับกุม สำหรับประเด็นการเปรียบเทียบปรับ ตามระเบียบกรมสรรพสามิตว่าด้วยการเปรียบเทียบคดี พ.ศ. 2560 หมวด 2 ข้อ 8 วรรค 2 ในกรณีที่มีความจำเป็นจะต้องเปรียบเทียบคดีให้เสร็จสิ้นโดยเร็วที่สุด สามารถไปดำเนินการเปรียบเทียบคดีนอกสถานที่ตั้งปกติของสำนักงานได้โดยใช้สถานที่ของหน่วยงานราชการอื่นแทน
ในกรณีการหลอกลวงทางโทรศัพท์ ให้ Add line หรือผ่านทางช่องทางออนไลน์ใด ๆ ตามที่แอบอ้างว่าเป็นเจ้าหน้าที่กรมสรรพสามิตนั้น ขอให้ผู้ประกอบการและประชาชนโปรดระมัดระวัง โดยสามารถตรวจสอบกลับมาที่สำนักงานสรรพสามิตภาค หรือพื้นที่ หรือกรมสรรพสามิต เพื่อความปลอดภัย
สำหรับการชำระภาษีสรรพสามิต เพื่อเป็นการอำนวยความสะดวกแก่ผู้เสียภาษี และลดค่าใช้จ่ายด้านงานเอกสาร ผู้เสียภาษีสามารถเลือกชำระภาษีสรรพสามิตได้หลายรูปแบบ อาทิ การชำระเงินด้วยบัตรเดบิต เครดิต Bill Payment QR Code Internet Banking ชำระเงินผ่าน e-Money และ Smart phone กรมสรรพสามิตขอแนะนำว่าก่อนการโอนเงินหรือทำธุรกรรมการเงินทุกครั้ง ขอให้ทุกท่านตรวจสอบให้แน่ใจ เพื่อไม่ให้เป็นช่องทางของมิจฉาชีพในการรีดไถ รวมถึงการเก็บหลักฐานต่าง ๆ ไว้เผื่อกรณีที่อาจเกิดปัญหาตามมา
กรมสรรพสามิตมีความห่วงใยพี่น้องประชาชนและผู้ประกอบการ จึงอยากให้ทำการตรวจสอบให้แน่ชัดก่อนชำระภาษีสรรพสามิตหรือเสียค่าปรับทุกครั้ง เพื่อไม่ให้ตกเป็นเหยื่อของผู้ไม่หวังดีและมิจฉาชีพ โดยสามารถสอบถามข้อมูลได้ที่สายด่วนกรมสรรพสามิต 1713 หรืออีเมล [emailprotected]
วันพฤหัสบดีที่ 16 กุมภาพันธ์ 2566
16/02/2566
ผู้ตรวจทาวันฯ ลงพื้นที่มุกดาหาร จับมือเครือข่ายร่วมขับเคลื่อนนโยบาย MIND “ใช้หัวและใจปั้นอุตสาหกรรมคู่ชุมชน”
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่มุกดาหาร จับมือเครือข่ายร่วมขับเคลื่อนนโยบาย MIND “ใช้หัวและใจปั้นอุตสาหกรรมคู่ชุมชน”
เมื่อวันที่ 15 กุมภาพันธ์ 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการเจ้าหน้าที่สำนักงานอุตสาหกรรมจังหวัดมุกดาหาร ร่วมกับ บริษัท นาคิเทค จำกัด ร่วมจัดกิจกรรมเพื่อสังคมและชุมชนโดยรอบโรงงาน (CSR) อุตสาหกรรมปันสุขสู่ชุมชน มอบอุปกรณ์ทางการแพทย์ ให้แก่โรงพยาบาลหว้านใหญ่ อำเภอหว้านใหญ่ จังหวัดมุกดาหาร เพื่อให้บุคคลากรทางการแพทย์ใช้ในการให้บริการประชาชน โดยมีนายวุฒินันท์ วรรณวงศ์ ผู้อำนวยการโรงพยาบาลหว้านใหญ่ และข้าราชการเจ้าหน้าที่โรงพยาบาลหว้านใหญ่รับมอบอุปกรณ์ทางการแพทย์
จากนั้น ผู้ตรวจทาวันฯ และคณะได้ตรวจเยี่ยม บริษัท นาคิเทค จำกัด (โรงงานผลิตยางแท่ง STR 20) โดยมีนายชัยพล เกิดวงศ์บัณฑิต กรรมการผู้จัดการ ให้การต้อนรับ ซึ่งโรงงานฯ สามารถดำเนินการแก้ไขปัญหาด้านมลพิษที่ส่งผลกระทบต่อชุมชนได้สำเร็จ (Success Case) พร้อมลงพื้นที่ได้ลงตรวจเยี่ยมวิสาหกิจชุมชนกลุ่มสตรีบ้านสามขา อำเภอเมือง จังหวัดมุกดาหาร โดยเป็นกลุ่มวิสาหกิจรอบบริเวณโรงงานของบริษัท นาคิเทค จำกัด ทางบริษัทฯ มีแผนการส่งเสริมพัฒนาผลิตภัณฑ์ กะติบข้าว เสื่อกก และตระกร้า พร้อมช่วยเหลือแผนการตลาดเพื่อเพิ่มยอดขายให้แก่กลุ่ม ซึ่งเป็นการส่งเสริมอาชีพให้แก่ชุมชนโดยรอบโรงงานอุตสาหกรรม
ทั้งนี้ ผู้ตรวจราชการฯ ได้เน้นย้ำถึงความสำคัญของการประกอบกิจการไม่สร้างผลกระทบต่อสิ่งแวดล้อมและชุมชน และสามารถกระจายรายได้ให้แก่ชุมชนโดยรอบโรงงานอุตสาหกรรม
วันพฤหัสบดีที่ 16 กุมภาพันธ์ 2566
จุดความร้อนวานนี้ไทยลดลง แต่ค่าฝุ่น PM2.5 เกินมาตรฐานโดยเฉพาะภาคเหนือ
จุดความร้อนวานนี้ไทยลดลง แต่ค่าฝุ่น PM2.5 เกินมาตรฐานโดยเฉพาะภาคเหนือ
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทย
พบจุดความร้อนวานนี้ (15 ก.พ. 2566) 1,005 จุด ในขณะที่จุดความร้อนของประเทศเพื่อน
บ้านอย่างสาธารณรัฐแห่งสหภาพเมียนมาร์ยังคงอันดับหนึ่งอยู่ที่ 3,168 จุด, สปป.ลาว 542 จุด,
กัมพูชา 200 จุด, เวียดนาม 62 จุด และมาเลเซีย 8 จุด
.
สำหรับจุดความร้อนในประเทศไทยส่วนใหญ่สูงสุดยังคงพบในพื้นที่ป่าอนุรักษ์ 501 จุด ป่า
สงวนแห่งชาติ 361 จุด พื้นที่เขต สปก. 55 จุด พื้นที่เกษตร 45 จุด ชุมชนและอื่นๆ 42 จุด
และริมทางหลวง 1 จุด จังหวัดที่พบจุดความร้อนมากที่สุดคือเชียงใหม่ 205 จุด ตาก 156 จุด
และแม่ฮ่องสอน 146 จุด ตามลำดับ จากภาพแสดงให้เห็นว่าภาคเหนือมีปริมาณจุดความร้อน
มากกว่าภาคอื่นๆ คาดว่าน่าจะเกิดจากการเตรียมพื้นที่เพื่อการเกษตร หรือการเข้าไปหาของป่า
เป็นต้น
.
สิ่งหนึ่งที่ต้องเฝ้าระวังมากเป็นพิเศษในช่วงนี้ คือค่าฝุ่น PM 2.5 ซึ่งจากการตรวจวัดด้วยแอปพลิ
เคชัน “เช็คฝุ่น” ล่าสุดเช้าวันนี้ (16 ก.พ. 2566) เมื่อเวลา 11.00 น. พบว่าหลายจังหวัดทาง
ภาคเหนือมีค่าฝุ่น PM2.5 เกินมาตรฐานกว่า 100 ไมครอน ซึ่งอยู่ในภาวะที่มีผลต่อสุขภาพ อาทิ
#แม่ฮ่อนสอน #เชียงใหม่ #ตาก #เชียงราย #ลำพูน #น่าน #พะเยา #ลำปาง และ #แพร่
เป็นต้น รวมถึงอีกหลายจังหวัดในพื้นที่ภาคกลาง
.
ทั้งนี้ สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่
บริเวณชายแดน เนื่องจากได้รับอิทธิพจากประแสลมที่จะพัดผ่านเข้ามา ปัญหาไฟป่าหมอกควัน
ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม
ดังนั้น ในอนาคตอันใกล้นี้ ประเทศไทยกำลังจะได้ใช้ระบบ THEOS-2 อย่างเต็มรูปแบบ ซึ่ง 1
ในภารกิจสำคัญของระบบนี้ คือการสำรวจ วิเคราะห์ และติดตามสถานการณ์ภัยพิบัติที่เกิดขึ้น
หรือคาดว่าจะเกิดขึ้น ได้อย่างทันท่วงทีและแม่นยำ เพื่อการสนับสนุนข้อมูลสำคัญให้กับทุก
หน่วยงานที่เกี่ยวข้องได้นำข้อมูลไปใช้วางแผน ป้องกัน บรรเทา และแก้ไขปัญหาได้ตรงจุด
มากยิ่งขึ้น
.
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิด
ชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูล
ให้กับทุกหน่วยงานที่เกี่ยวข้องได้นำไปใช้บริหารจัดการในพื้นที่ ท่านสามารถติดตามข้อมูลเพิ่ม
เติมได้ที่ https://fire.gistda.or.th
วันพฤหัสบดีที่ 16 กุมภาพันธ์ 2566
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา
วันนี้ (16 ก.พ.66) นายทศพล เพ็งส้ม ผู้ช่วยรัฐมนตรีประจำนายกรัฐมนตรี ปฏิบัติหน้าที่ประจำกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ในสถานศึกษา ครั้งที่ 1 ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center : AFNC) เพื่อเป็นส่วนหนึ่งในการเตรียมความพร้อมให้เด็กและเยาวชนสามารถรับมือกับข่าวสารต่าง ๆ ที่เกิดขึ้นในปัจจุบัน และยังเป็นการสร้างความตระหนักรู้ในการใช้งานสื่อสังคมออนไลน์ โดยมี ดร.สุธีร์ คำแก้ว ผู้อำนวยการโรงเรียนมัธยมสาธิตวัดพระศรีฯ ร่วมให้การต้อนรับ ณ โรงเรียนมัธยมสาธิตวัดพระศรีมหาธาตุ มหาวิทยาลัยราชภัฎพระนคร
_________________
วันพฤหัสบดีที่ 16 กุมภาพันธ์ 2566
คณะ ส.ส. เยอรมนี เข้าพบรองเลขาธิการนายกรัฐมนตรีฝ่ายการเมือง นายอนุชา ฯ มุ่งกระชับความสัมพันธ์ เพื่อมิตรภาพและผลประโยชน์ของทั้งสองประเทศ
คณะ ส.ส. เยอรมนี เข้าพบรองเลขาธิการนายกรัฐมนตรีฝ่ายการเมือง นายอนุชา ฯ มุ่งกระชับความสัมพันธ์ เพื่อมิตรภาพและผลประโยชน์ของทั้งสองประเทศ
วันนี้ (16 กุมภาพันธ์ 2566) เวลา 14.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายเก-ออร์ค ชมิท ( H.E. Mr. Georg Schmidt) เอกอัครราชทูตสหพันธ์สาธารณรัฐเยอรมนีประจำประเทศไทย พร้อมคณะสมาชิกสภาผู้แทนราษฎรสหพันธ์สาธารณรัฐเยอรมนี พบหารือกับนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี สรุปสาระสำคัญดังนี้
รองเลขาธิการนายกรัฐมนตรีฯ กล่าวต้อนรับคณะสมาชิกสภาผู้แทนราษฎรสหพันธ์สาธารณรัฐเยอรมนี สู่ทำเนียบรัฐบาลในโอกาสเดินทางเยือนประเทศไทย พร้อมแสดงความยินดีที่ไทยและเยอรมนีมีความสัมพันธ์อันดีต่อกันมายาวนาน ทั้งนี้ ประเทศไทยชื่นชมเยอรมนีในฐานะประเทศที่มีความเชี่ยวชาญทางด้านเทคโนโลยี นวัตกรรม ยานยนต์ไฟฟ้า และการศึกษา โดยเฉพาะอย่างยิ่งด้านอาชีวศึกษา หวังว่าไทยและเยอรมนีจะร่วมมือมากขึ้นในอนาคตในสาขาดังกล่าว
ด้านนาง Gabriele Katzmarek หัวหน้าคณะ ส.ส. เยอรมนี รู้สึกยินดีที่ได้มาพบปะกันในวันนี้ ซึ่งเป็นโอกาสในการหารือถึงความร่วมมือระหว่างไทยและเยอรมนี รวมถึงแลกเปลี่ยนเรียนรู้ซึ่งกันและกัน พร้อมยินดีที่ทั้งสองฝ่ายครบรอบ 160 ปี ของการสถาปนาความสัมพันธ์ทางการทูตระหว่างกันในปี 2565 เยอรมนียินดีขับเคลื่อนความร่วมมือระหว่างไทยกับเยอรมนีในทุกมิติ ทั้งในระดับรัฐบาลและรัฐสภา เพื่อมิตรภาพและผลประโยชน์ของทั้งสองประเทศ
ทั้งสองฝ่ายยังได้แลกเปลี่ยนข้อคิดเห็นในประเด็นที่ทั้งสองฝ่ายสนใจร่วมกัน โดยนาง Gabriele Katzmarek ได้หารือถึงกฎหมายการเลือกตั้ง ระบบการเลือกตั้งของไทย และการจัดการเลือกตั้งทั่วไปที่จะเกิดขึ้น ซึ่งเยอรมนีหวังว่าไทยจะสามารถจัดการเลือกตั้งทั่วไปได้อย่างราบรื่น โปร่งใส และยุติธรรม โอกาสนี้ รองเลขาธิการนายกรัฐมนตรีฯ ยังกล่าวยืนยันถึงความพร้อมของไทยฟื้นการเจรจาความตกลงการค้าเสรี (FTA) ไทย – สหภาพยุโรป ซึ่งในการประชุม ASEAN - EU Commemorative Summit ณ กรุงบรัสเซลส์ ไทยและสหภาพยุโรปได้บรรลุการเจรจาความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA) ซึ่งจะเป็นโอกาสอันดีที่จะเป็นพื้นฐานสำคัญไปสู่การเปิดการเจรจาความตกลงเขตการค้าเสรี (FTA) ไทย-อียู รอบใหม่
ทั้งสองฝ่ายได้แลกเปลี่ยนความคิดเห็นอย่างเปิดกว้างและสร้างสรรค์ในประเด็นต่าง ๆ ร่วมกัน ทั้งสถานการณ์การเมืองของไทย นโยบายของรัฐบาลไทยและเยอรมนี การมีส่วนร่วมทางการเมืองของคนไทย สถานการณ์ในเมียนมา และความขัดแย้งระหว่างรัสเซีย-ยูเครน ซึ่งทั้งสองฝ่ายมีความเห็นร่วมกันคือต้องการเห็นความสงบสุข และประชาชนทุกคนอยู่ดีกินดี
วันพฤหัสบดีที่ 16 กุมภาพันธ์ 2566
16/02/2566
ผู้ตรวจทาวันฯ ร่วมกิจกรรมสภากาแฟอุตสาหกรรมชาวมุกดาหาร พบปะแลกเปลี่ยนความคิดเห็นเครือข่ายในพื้นที่เพื่อร่วมขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน
ผู้ตรวจทาวันฯ ร่วมกิจกรรมสภากาแฟอุตสาหกรรมชาวมุกดาหาร พบปะแลกเปลี่ยนความคิดเห็นเครือข่ายในพื้นที่เพื่อร่วมขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน
เมื่อวันที่ 15 กุมภาพันธ์ พ.ศ. 2566 นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และนายบุญรวย เลิศวนิชย์ทิพย์ อุตสาหกรรมจังหวัดมุกดาหาร พร้อมด้วยข้าราชการเจ้าหน้าที่สำนักงานอุตสาหกรรมจังหวัดมุกดาหาร ร่วมกิจกรรมสภากาแฟอุตสาหกรรมชาวมุกดาหาร โดยมีนายไกรฑูรย์ สุวรรณปัฏนะ ประธานสภาอุตสาหกรรมจังหวัดมุกดาหาร นายศรายุทธ เขมะลักษณ์ ประธานหอการค้าจังหวัดมุกดาหาร นายประมวล รัตนเลิศลบ ผู้อำนวยการอาวุโสภาค 3 ธนาคารพัฒนาวิสาหกิจขนาดกลางและขนาดย่อมแห่งประเทศไทย และนางสาวดรุณี บัตรภักดี ผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทยสาขามุกดาหาร และเครือข่ายอุตสาหกรรมอื่นๆ เข้าร่วม
โดยผู้ตรวจราชการได้กล่าวถึงการขับเคลื่อนนโยบาย MIND ใช้ หัว และ ใจ ปั้นอุตสาหกรรมคู่ชุมชน ของ กระทรวงอุตสาหกรรม ใน 4 มิติ ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้เพื่อคุณภาพชีวิตที่สมดุลกับสิ่งแวดล้อม และขอความร่วมมือให้ภาคเอกชนและหน่วยงานราชการร่วมบูรณาการกัน เพื่อให้เกิดประสิทธิภาพประสิทธิผลแก่ประชาชน ผู้ประกอบการ สิ่งแวดล้อมโดยรอบชุมชน ให้เกิดความสุขและความยั่งยืน ทั้งนี้ประธานสภาอุตสาหกรรมฯ ได้เสนอให้กระทรวงอุตสาหกรรมช่วยขับเคลื่อนการพัฒนาเขตเศรษฐกิจพิเศษจังหวัดมุกดาหารด้านสิทธิประโยชน์ เพื่อเป็นการดึงดูดนักลงทุนในพื้นที่และเสนอให้กระทรวงอุตสาหกรรมอำนวยความสะดวกในการพิจารณาการออกใบอนุญาตประกอบกิจการโรงงานขนาดใหญ่ ให้มีความรวดเร็วยิ่งขึ้น เพื่อขับเคลื่อนให้เศรษฐกิจในจังหวัดมุกดาหารเติบโตสามารถสร้างงาน สร้างรายได้ ให้ประชาชนชาวมุกดาหารต่อไป
วันพฤหัสบดีที่ 16 กุมภาพันธ์ 2566
16/02/2566
​รมว.สุชาติ สั่ง กสร. เร่งตรวจสอบเหตุเครื่องอัดกระดาษทำลูกจ้างเสียชีวิตที่ปราจีนบุรี
รัฐมนตรีว่าการกระทรวงแรงงาน ห่วงใย เหตุลูกจ้างถูกเครื่องอัดกระดาษทำให้เสียชีวิตที่จังหวัดปราจีนบุรี สั่งกรมสวัสดิการและคุ้มครองแรงงาน (กสร.) เร่งตรวจสอบหาสาเหตุและข้อเท็จจริง โดยเชิญนายจ้างสอบ 20 กุมภาพันธ์นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนนำเสนอข่าว ลูกจ้างถูกเครื่องอัดกระดาษอัดร่างทำให้เสียชีวิตที่จังหวัดปราจีนบุรี ว่า ก่อนอื่นผมต้องขอแสดงความเสียใจกับครอบครัวของลูกจ้างผู้เสียชีวิตมา ณ ที่นี้ และผมได้สั่งการให้กรมสวัสดิการและคุ้มครองแรงงาน (กสร.) เร่งตรวจสอบหาสาเหตุการเกิดอุบัติเหตุดังกล่าว เบื้องต้นได้รับรายงานจากพนักงานตรวจความปลอดภัย สำนักงานสวัสดิการและคุ้มครองแรงงานจังหวัดปราจีนบุรี และศูนย์ความปลอดภัยในการทำงานเขต 2 (ชลบุรี) ว่า เหตุเกิดเมื่อวันที่ 15 กุมภาพันธ์ 2566 เวลาประมาณ 15.48 น. สถานที่เกิดเหตุเป็นโรงงานรีไซเคิลกระดาษแห่งหนึ่ง ในพื้นที่ตำบลดงขี้เหล็ก อำเภอเมืองปราจีนบุรี จังหวัดปราจีนบุรี ลูกจ้างผู้เสียชีวิต ชื่อ นายพุทธิพงษ์ แย้มศรี มีหน้าที่อัดกระดาษประจำเครื่องอัดกระดาษ ขณะเกิดเหตุนายพุทธิพงษ์ฯ ได้นำกระดาษใส่จนเต็มหลุมแล้วเครื่องกำลังอัดกระดาษส่งเข้าไปเครื่องมัดลวด ซึ่งจะต้องนำฝาปิดใส่ลงในหลุมเพื่อส่งเข้าเครื่องปิดมัดกระดาษ แต่นายพุทธิพงษ์ฯ ได้ลงไปอยู่ในหลุมโดยไม่ปิดสวิตช์การทำงานของเครื่องอัด ทำให้เครื่องอัดเลื่อนมาอัดร่างของนายพุทธิพงษ์ฯ เพื่อนร่วมงานที่เห็นเหตุการณ์จึงปิดสวิตช์เครื่องและเข้าช่วยเหลือแต่ไม่สามารถช่วยชีวิตไว้ได้ อย่างไรก็ตาม ผมได้สั่งให้หน่วยงานสังกัดกระทรวงแรงงานจังหวัดปราจีนร่วมกันดำเนินการให้ความช่วยเหลือสิทธิประโยชน์ต่าง ๆ ที่ครอบครัว ญาติของลูกจ้างผู้เสียชีวิตพึงได้รับตามกฎหมายต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจความปลอดภัย สำนักงานสวัสดิการและคุ้มครองแรงงานจังหวัดปราจีนบุรี และศูนย์ความปลอดภัยในการทำงานเขต 2 (ชลบุรี) ได้มีหนังสือเชิญนายจ้างและผู้ที่เกี่ยวข้องมาสอบข้อเท็จจริงเพิ่มเติม ในวันที่ 20 กุมภาพันธ์ 2566 ว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัยและสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าว จะดำเนินการตามกฎหมายต่อไป ทั้งนี้ ขอเน้นย้ำนายจ้าง/สถานประกอบกิจการขอให้ปฏิบัติตามกฎหมายอย่างเคร่งครัด หากมีข้อสงสัยเกี่ยวกับการปฏิบัติตามกฎหมายความปลอดภัยในการทำงาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
***************
วันพฤหัสบดีที่ 16 กุมภาพันธ์ 2566
16/02/2566
​โฆษกรัฐบาลเผย นายกฯ เร่งติดตามปัญหาต่างชาติเลี่ยงทำธุรกิจในไทยโดยไม่ขออนุญาต กำชับทุกหน่วยงานลงพื้นที่ตรวจสอบอย่างละเอียด รอบคอบ
ใช้กฎหมายอย่างเข้มข้น
วันนี้ (16 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามประเด็นการแก้ไขปัญหาชาวต่างชาติหลบเลี่ยงทำธุรกิจโดยไม่ขออนุญาต และใช้คนไทยเป็นผู้ถือหุ้นแทน (นอมินี) โดยกระทรวงพาณิชย์ สำนักงานพาณิชย์จังหวัดทั่วประเทศ และกรมพัฒนาธุรกิจการค้า ได้ดำเนินการตรวจสอบการจดทะเบียนของแต่ละบริษัท ห้างร้าน อย่างเข้มงวด ให้สอดคล้องกับ พ.ร.บ.การประกอบธุรกิจของคนต่างด้าว พ.ศ. 2542 เพื่อป้องกันไม่ให้เกิดช่องว่างจากธุรกิจสีเทาที่เข้ามาฉวยโอกาสทำธุรกิจของคนไทย
โฆษกประจำสำนักนายกรัฐมนตรีกล่าวเพิ่มเติมว่า ล่าสุดทางหน่วยงานที่เกี่ยวข้องได้เข้าตรวจสอบในย่านเยาวราช สัมพันธวงศ์ รัชดา ห้วยขวาง จำนวนรวมประมาณ 200 บริษัท โดยตรวจสอบข้อมูลการขอจดทะเบียน รวมทั้งสังเกตพฤติกรรมของผู้ยื่นจดทะเบียนด้วยว่ามีความน่าเชื่อถือและสอดคล้องกับเงินทุนที่ยื่นขอจดทะเบียนจัดตั้งบริษัทใหม่หรือไม่ นอกจากนี้ยังเน้นย้ำการตรวจสอบในทุกพื้นที่ ทุกจังหวัด ไม่จำกัดเฉพาะเพียงจังหวัดใหญ่ หรือเมืองท่องเที่ยวเท่านั้น และเน้นธุรกิจที่เกี่ยวข้องกับการท่องเที่ยว ทั้งภัตตาคาร ร้านอาหาร ที่พัก/โรงแรม รถเช่า ร้านขายของที่ระลึก ธุรกิจนวด สปา เป็นต้น โดยขั้นตอนการตรวจสอบ จะดูลักษณะว่าประกอบธุรกิจอะไร ซึ่งหากเป็นธุรกิจที่อยู่ในบัญชีแนบท้ายตาม พ.ร.บ.การประกอบธุรกิจของคนต่างด้าว พ.ศ. 2542 ที่เป็นธุรกิจต้องห้ามสำหรับคนต่างด้าวอยู่แล้ว จะไม่สามารถทำธุรกิจได้ ซึ่งได้แก่ 1. กิจการหนังสือพิมพ์ กิจการสถานีวิทยุกระจ่ายเสียงหรือสถานีวิทยุโทรทัศน์ 2. ทำนา ทำไร่ หรือทำสวน 3. เลี้ยงสัตว์ 4. ทำป่าไม้และแปรรูปไม้จากป่าธรรมชาติ 5. ทำการประมงเฉพาะการจับสัตว์น้ำ ในน่านน้ำไทย และเขตเศรษฐกิจจำเพาะของประเทศไทย 6. การสกัดสมุนไพรไทย 7. การค้าและการขายทอดตลาดโบราณวัตถุของไทย หรือที่มีคุณค่าทางประวัติศาสตร์ของประเทศ 8. การทำหรือหล่อพระพุทธรูป และการทำบาตร และ 9. การค้าที่ดิน
ส่วนบัญชีแนบท้ายอื่น ๆ ซึ่งเป็นบัญชีที่จะต้องขออนุญาตก่อน หากตรวจสอบพบว่าไม่มีการขออนุญาต จะถือว่าผิดกฎหมาย รวมถึงการดูสัดส่วนการถือหุ้น การมีอำนาจบริหารจัดการ งบการเงิน ทั้งนี้ ระหว่างการตรวจสอบ กรมพัฒนาธุรกิจการค้าจะให้เวลาบริษัทต่าง ๆ ส่งข้อมูลมาให้ชี้แจงภายใน 15 วัน ซึ่งหากพบว่าเข้าข่ายนอมินี จะนำส่งข้อมูลให้หน่วยงานที่เกี่ยวข้อง เช่น กระทรวงแรงงาน สำนักงานตำรวจแห่งชาติ กรมสอบสวนคดีพิเศษ (DSI) ตรวจสอบข้อมูลเชิงลึกต่อไป
“นายกรัฐมนตรีกำชับให้หน่วยงานที่เกี่ยวข้องติดตามประเด็นดังกล่าวอย่างใกล้ชิด โดยเน้นการลงพื้นที่ตรวจสอบอย่างละเอียด รอบคอบ และบังคับใช้กฎหมายอย่างเข้มข้น เพื่อป้องกันไม่ให้เกิดช่องว่างให้ชาวต่างชาติเข้ามาฉวยโอกาสทำธุรกิจของคนไทย โดยเฉพาะช่วงของการเปิดประเทศ ซึ่งมีจำนวนนักท่องเที่ยวและชาวต่างชาติเข้ามาในไทยจำนวนมาก จึงต้องคำนึงถึงการดูแลภาคธุรกิจในประเทศด้วย ควบคู่กับการให้ความรู้ทางกฎหมายเพื่อให้แต่ละธุรกิจสามารถดำเนินการได้อย่างถูกต้อง” นายอนุชาฯ กล่าว
วันพฤหัสบดีที่ 16 กุมภาพันธ์ 2566
​โฆษกรัฐบาลเผย ผลการสำรวจดัชนีการรับรู้การทุจริต ประจำปี 2565 ไทยอันดับโดยรวมดีขึ้น 9 อันดับจากปีก่อนหน้า อยู่ในอันดับ 101
และอยู่ในอันดับที่ 4 ของอาเซียน
วันนี้ (16 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ผลการสำรวจดัชนีการรับรู้การทุจริต (Corruption Perceptions Index: CPI) ประจำปี 2565 ขององค์กรเพื่อความโปร่งใสนานาชาติ (Transparency International: TI) โดยประเทศไทยอยู่ในอันดับ 101 ของโลกจาก 180 ประเทศทั่วโลก มีคะแนนเพิ่มขึ้นเป็น 36 คะแนน ดีขึ้นจากปี 2564 ที่อยู่อันดับ 110 ได้ 35 คะแนน ถือเป็นอันดับที่ 4 ของกลุ่มประเทศอาเซียน
โฆษกประจำสำนักนายกรัฐมนตรี กล่าวว่า ปี 2565 ผลการสำรวจดัชนีการรับรู้การทุจริตของไทยเป็นการประเมินจาก 9 แหล่งข้อมูล โดย ไทยได้คะแนนเพิ่มขึ้นจากปีก่อนหน้า (พ.ศ. 2564) 2 แหล่ง คือ IMD World Competitiveness Yearbook (IMD) เพิ่มขึ้นจาก 39 เป็น 43 คะแนน และ World Economic Forum (WEF) เพิ่มขึ้นจาก 42 เป็น 45 คะแนน ในขณะที่แหล่งข้อมูลที่คะแนนคงที่มี 5 แหล่ง คือ 1) Varieties of Democracy Institute ที่ 26 คะแนน 2) Bertelsmann Foundation Transformation Index ที่ 37 คะแนน 3) Economist Intelligence Unit Country Risk Ratings ที่ 37 คะแนน 4) Global Insight Country Risk Ratings ที่ 35 คะแนน และ 5) PRS International Country Risk Guide ที่ 32 คะแนน ทั้งนี้ แหล่งข้อมูลที่ได้รับคะแนนลดลงจากปีก่อน 2 แหล่ง คือ The Political and Economic Risk Consultancy ลดลงจาก 36 เป็น 35 คะแนน และ World Justice Project Rule of Law Index ลดลงจาก 35 เป็น 34 คะแนน
โฆษกรัฐบาล กล่าวเพิ่มเติมว่า การรวบรวม CPI นั้นครอบคลุมการคอร์รัปชันของภาครัฐ อาทิ การติดสินบน การแปลงงบประมาณ (Diversion of public funds) เจ้าหน้าที่ใช้สำนักงานของรัฐเพื่อผลประโยชน์ส่วนตัวโดยไม่ต้องเผชิญกับผลที่ตามมา ความสามารถของรัฐในการควบคุมการทุจริตในภาครัฐ กฎหมายที่รับรองว่าเจ้าหน้าที่ของรัฐต้องเปิดเผยข้อมูลทางการเงินและผลประโยชน์ทับซ้อนที่อาจเกิดขึ้น และการคุ้มครองทางกฎหมายสำหรับผู้ที่รายงานกรณีการติดสินบนและการทุจริต เป็นต้น
“นายกฯ ให้ความสำคัญ และผลักดันการแก้ไขปัญหาการทุจริตคอร์รัปชันเป็นวาระแห่งชาติ โดยได้บรรจุแนวทางการแก้ไขไว้ในทุกระดับ ทั้งระดับชาติ จนไปถึงแผนระดับรอง เพื่อขับเคลื่อนการแก้ไขปัญหาการทุจริตอย่างจริงจัง และเป็นรูปธรรม พร้อมทั้งสั่งการ และกำชับให้แก้ปัญหาอย่างต่อเนื่องและจริงจังมาโดยตลอด รวมทั้งกำชับการทำงานของทุกหน่วยงาน ให้ทำงานด้วยความโปร่งใส และตรวจสอบได้ รวมทั้งสร้างการมีส่วนร่วมของทุกภาคส่วน จากการนำระบบดิจิทัลเข้ามาใช้ สร้างความตื่นตัวให้ภาคประชาชนในการจับตามองการดำเนินการของหน่วยงานภาครัฐ” นายอนุชาฯ กล่าว